b'\n_START_ARTICLE_\nMartynas Valavi\xc4\x8dius\n_START_SECTION_\nBiografija\n_START_PARAGRAPH_\nKilo i\xc5\xa1 \xc5\xbeymios bajor\xc5\xb3 Valavi\xc4\x8di\xc5\xb3 gimin\xc4\x97s, Dominyko Valavi\xc4\x8diaus ir Ievos Balbinos Savickait\xc4\x97s s\xc5\xabnus._NEWLINE_Buvo renkamas pasiuntiniu \xc4\xaf 1690 ir 1693 met\xc5\xb3 seimus (dukart) nuo Mstislavlio vaivadijos, 1695 metais nuo Polocko vaivadijos, 1696 ir 1697 metais (dukart) nuo Mstislavlio vaivadijos, 1701\xe2\x80\x931702 ir 1703 metais nuo Vilniaus pavieto. Dalyvavo dviejuose elekciniuose seimuose, 1674 ir 1697 metais._NEWLINE_Mstislavlio v\xc4\x97liavininkas Martynas Valavi\xc4\x8dius buvo vienas \xe2\x80\x9erespublikon\xc5\xb3\xe2\x80\x9c grupuot\xc4\x97s lyderi\xc5\xb3, buvo Sapieg\xc5\xb3 opozicijoje. 1697 met\xc5\xb3 pabaigoje\xc2\xa0\xe2\x80\x93 1698 met\xc5\xb3 prad\xc5\xbeioje\xc2\xa0\xe2\x80\x93 vienas i\xc5\xa1 sandraugos (bajor\xc5\xb3 \xc4\xafgulos) griovimo organizatori\xc5\xb3, kurie nuniokojo Sapieg\xc5\xb3 turt\xc4\x85._NEWLINE_1698 metais Martynas Valavi\xc4\x8dius buvo i\xc5\xa1rinktas Lietuvos Tribunolo deputatu nuo Mstislavlio vaivadijos ir komisaru d\xc4\x97l Lietuvos kariam alg\xc5\xb3 i\xc5\xa1mok\xc4\x97jimo deryb\xc5\xb3. 1698\xc2\xa0m. kovo 3 d. pasira\xc5\xa1\xc4\x97 \xc5\xa0kudo traktat\xc4\x85 su kariu Grigaliumi Antanu Oginskiu. 1698\xc2\xa0m. spalio 3 d. u\xc5\xbe\xc4\x97m\xc4\x97 Mogiliovo ekonomij\xc4\x85 ir u\xc5\xbegrob\xc4\x97 miesto pil\xc4\xaf pa\xc4\x8diame Mogiliove. 1698 met\xc5\xb3 pabaigoje prie Puzovi\xc4\x8di\xc5\xb3 dalyvavo derybose su Sapiegomis, kurios baig\xc4\x97si paliaub\xc5\xb3 pasira\xc5\xa1ymu 1698\xc2\xa0m. gruod\xc5\xbeio 20 d._NEWLINE_1700 metais Mstislavlio v\xc4\x97liavininkas Martynas Valavi\xc4\x8dius, vadovaudamas Mstislavlio bajorijai, dalyvavo m\xc5\xab\xc5\xa1iuose prie\xc5\xa1 Sapiegas netoli A\xc5\xa1menos ir Valkinink\xc5\xb3. Dalyvavo pasira\xc5\xa1ant 1700 met\xc5\xb3 Valkinink\xc5\xb3 nutarim\xc4\x85, kuriuo buvo paskirtas komisaru nuo Mstislavlio vaivadijos prie generalinio pulkininko Mykolo Servacijaus Vi\xc5\xa1nioveckio. 1701\xe2\x80\x931703 metais u\xc5\xbe\xc4\x97m\xc4\x97 Lietuvos did\xc5\xbeiojo ra\xc5\xa1tininko pareigyb\xc4\x99._NEWLINE_Vienas i\xc5\xa1 iniciatori\xc5\xb3 LDK \xc4\xafstojimo \xc4\xaf \xc5\xa0iaur\xc4\x97s kar\xc4\x85 (1700\xe2\x80\x931721) Rusijos pus\xc4\x97je 1702 metais. 1703 metais Vilniaus bajor\xc5\xb3 suva\xc5\xbeiavime buvo i\xc5\xa1rinktas pasiuntinyb\xc4\x97s nariu pas karali\xc5\xb3 August\xc4\x85 Stipruj\xc4\xaf._NEWLINE_1703 metais Liublino seime gavo Lietuvos did\xc5\xbeiojo i\xc5\xbedininko pareigyb\xc4\x99, atimt\xc4\x85 i\xc5\xa1 Benedikto Povilo Sapiegos, bet perleido j\xc4\x85 Liudvikui Pociejui, po Grigaliaus Antano Oginskio, \xc4\xaftikinusio Pociej\xc5\xb3 atsisakyti savo naudai Lietuvos lauko etmono pareigyb\xc4\x97s, \xc4\xafsiki\xc5\xa1imo._NEWLINE_1704\xc2\xa0m. vasario 4 d. Martynas Valavi\xc4\x8dius gavo Lietuvos did\xc5\xbeiojo mar\xc5\xa1alkos pareigyb\xc4\x99, kurios neteko Aleksandras Povilas Sapiega, Lenkijos karaliaus Augusto Stipriojo prie\xc5\xa1ininkas._NEWLINE_Martynas Valavi\xc4\x8dius pasira\xc5\xa1\xc4\x97 Javorovo traktat\xc4\x85 tarp LDK ir Rusijos 1703 metais. Dalyvavo Sandomiro konfederacijoje 1704 metais._NEWLINE_1707 metais laisvame seime Lvove Lietuvos didysis mar\xc5\xa1alka Martynas Valavi\xc4\x8dius buvo i\xc5\xa1rinktas Lenkijos delegacijos nariu, vedusiu derybas su Rusijos caru Petru Did\xc5\xbeiuoju \xc5\xbdovkvoje._NEWLINE_Tais pa\xc4\x8diais metais Liublino laisvame seime buvo i\xc5\xa1rinktas LDK provincijos rados direktoriumi. Nuo 1707\xc2\xa0m. gruod\xc5\xbeio 3 d. iki gruod\xc5\xbeio 19 d. buvo Naugarduko bajor\xc5\xb3 suva\xc5\xbeiavimo, kur Lietuvi\xc5\xb3 bajorija prisiek\xc4\x97 i\xc5\xa1tikimybei s\xc4\x85jungai su Rusija, direktoriumi._NEWLINE_1708 met\xc5\xb3 pabaigoje\xc2\xa0\xe2\x80\x93 1709 met\xc5\xb3 prad\xc5\xbeioje Martynas Valavi\xc4\x8dius buvo armijos sud\xc4\x97tyje, vadovaujant Grigaliui Antanui Oginskiui, kuris veik\xc4\x97 Voluin\xc4\x97je prie\xc5\xa1 Stanislovo Le\xc5\xa1\xc4\x8dinskio prie\xc5\xa1ininkus. Po atvykimo \xc4\xaf pagalb\xc4\x85 Oginskiui rus\xc5\xb3 korpuso Nikolajaus Inflianto va\xc5\xbeiavo pas Kar\xc5\xabnos didij\xc4\xaf etmon\xc4\x85 Adom\xc4\x85 Mikaloj\xc5\xb3 Seniavsk\xc4\xaf, si\xc5\xablant jam apjungti j\xc4\x97gas bendrai kovai prie\xc5\xa1 Stanislovo Le\xc5\xa1\xc4\x8dinskio \xc5\xa1alininkus._NEWLINE_1710 metais Martynas Valavi\xc4\x8dius dalyvavo Var\xc5\xa1uvos laisvame seime. 1710\xe2\x80\x931711 metais vadovavo Lenkijos pasiuntinybei \xc4\xaf Rusij\xc4\x85, kur siek\xc4\x97 rus\xc5\xb3 armijos i\xc5\xa1vedimo ir kit\xc5\xb3 nuolaid\xc5\xb3, kas sukelt\xc5\xb3 \xc4\xaftamp\xc4\x85 tarp Rusijos ir Osman\xc5\xb3 imperijos santyki\xc5\xb3.'